**Ehituse töövõtuleping**

Rakveres */vastavalt digitaal-*

*allkirjastamise kuupäevale*/

**1. LEPINGU POOLED**

Käesoleva töövõtulepingu (edaspidi „**Leping**“) pooled on:

1.1. Rakvere linn, milline tegutseb Rakvere Linnavalitsuse kaudu (edaspidi "**Tellija**", "**Pool**" või koos Töövõtjaga "**Pooled**"), registrikood 75025064, aadress Rakvere linn, Lai tn 20, Eesti Vabariik, mida esindab linnapea Triin Varek ja

1.2. ............................. (edaspidi "**Töövõtja**", "**Pool**" või koos Tellijaga "**Pooled**"), registrikood .........................., aadress ............................., mida esindab juhatuse liige ................................ isikus.

**2. LEPINGU OBJEKT**

2.1. Lepingu objektiks on Rakvere linnas asuva Seminari tn 9 mänguväljaku osaline rekonstrueerimine, koos sellega seotud asjade, toimingute (sealhulgas transport, nõuetekohane paigaldus), ehitus- ja projekteerimistööde (edaspidi „**Töö**“) lõpliku vastuvõtmiseni Tellija poolt.

2.2. Töö maht ja Tööle kehtestatud nõuded on kirjeldatud Tellija poolt esitatud pakkumiskutses ja selle lisades.

**3. ÜLDSÄTTED**

3.1. Poolte õiguste ning kohustuste aluseks on Leping oma lisadega, Tellija poolt esitatud pakkumiskutse, Töövõtja poolt pakkumismenetlusele esitatud pakkumus, seadused ja muud õigusaktid, Eesti Vabariigis kehtivad eeskirjad ja standardid. Lepingu raames termin "Leping" hõlmab endas kõiki eelnevalt loetletud dokumente, kui konkreetsest sättest ei tulene teisiti.

3.2. Juhul, kui Lepingu erinevate dokumentide vahel on vastuolusid või võimaldavad need mitmesugust tõlgendust, lähtutakse esmajärjekorras pakkumismenetluse kutsedokumentides ja nende lisades sätestatust, seejärel pakkumismenetluse käigus Tellija poolt antud selgitustest, kolmandas järjekorras Töövõtja poolt pakkumismenetluses esitatud pakkumusest ning seejärel Lepingust. Kui pakkumismenetluse käigus ei ole vastuolude, vasturääkivuste või puuduste kohta selgitusi küsitud, lähtutakse Lepingu eesmärgile antud Tellija tõlgendusest ning sellisel juhul ei ole Töövõtjal õigust tugineda ettenägematutele asjaoludele, mitteinformeeritusele, tõlgenduste erinevustele või muudele takistustele Lepingu täitmisega seotud asjaolude suhtes.

3.3. Leping sätestab Lepingu objektina tööd ja toimingud, mille tegemine ning tegemise korraldamine on Töövõtja kohustuseks Lepingu raames. Lepingus sätestatud tingimused ja kord laienevad üheselt kõigile Tööga seotud Tellijale kohaseks üleandmiseks vajalikele töödele, kui Lepingust ei tulene teisiti.

3.4. Töövõtja kinnitab, et ta on Tellijale esitanud Lepingu eseme kohta tõesed andmed.

3.5. Omandiõigus Tööle läheb Tellijale üle arve lõpliku tasumise hetkest, alates millisest hetkest on Tellijal õigus seda kasutada oma äranägemise järgi. Pooled tagavad ja deklareerivad, et Lepingu sõlmimisega ei ole nad rikkunud ühtegi enda suhtes kehtiva seaduse, põhikirja või muu normatiivakti sätet ega ühtki endale varem sõlmitud lepingute ja kokkulepetega võetud kohustust. Lepingu jõustudes kaotavad kehtivuse kõik Poolte vahel varem sõlmitud lepingud, kokkulepped ja varasem kirjavahetus niivõrd, kui need on vastuolus Lepinguga.

**4. TÖÖVÕTJA ÕIGUSED JA KOHUSTUSED**

4.1. Töövõtja kohustub:

4.1.1. teostama Töö Lepingus kokkulepitud tähtajaks, kandes kuni nõuetekohaselt teostatud Töö vastuvõtmiseni ja üleandmiseni Tellijale kõiki Tööga seonduvaid kulutusi ja riske;

4.1.2. teostama Töö valdkonna eriteadmistega spetsialistina vastavuses Lepingu, kehtivate õigusaktidega ja valdkondliku hea tavaga ning täitma teisi Töö kvaliteetseks teostamiseks vajalikke nõudeid ja teostama teisi vajalikke toiminguid;

4.1.3. Lepingu täitmist raskendavate asjaolude korral teavitama Tellijat koheselt, kuid mitte hiljem kui 3 (kolme) kalendripäeva jooksul alates puuduse avastamisest vastavate asjaolude esinemisest. Teavitamine peab toimuma vähemalt kirjalikku taasesitamist (e-kiri) võimaldavas vormis;

4.1.4. teostama omal kulul Tööde mõjualas Tööde paigaldusjärgse koristuse ja Lepingu täitmisel tekkivate jäätmete utiliseerimise vastavalt jäätmeseadusest tulenevatele nõuetele;

4.1.5. Tööde käigus tekkinud kahjude korral taastama endise olukorra või Tellija nõudmisel hüvitama tekkinud kahju;

4.1.6. hankima kõik Töö teostamiseks vajalikud asjad, ehitusmaterjalid, seadmed, detailid ja konstruktsioonid või korraldama nende hankimise, tagama Töö teostamisel kõigi vajalike seadmete ja muude töövahendite olemasolu;

4.1.7. kasutama ainult kehtivatele standarditele vastavaid, sertifitseeritud tooteid, materjale jne;

4.1.8. kandma materjalide, seadmete, asjade ja töövahendite juhusliku varguse, hävimise ning riknemise riisikot, samuti valminud Töö juhusliku hävinemise riisikot kuni Töö lõpliku üleandmiseni Tellijale;

4.1.9. teostama Töö, kasutades nõutavat tehnoloogiat, kvalifitseeritud tööjõudu ja sertifitseeritud kvaliteetseid materjale ja tooteid. Kvaliteedi hindamise aluseks võetakse kehtivad ehitusnormid, standardid ja eeskirjad;

4.1.10. mitte peatama Tööde tegemist ega muutma tähtaegu, seoses võimalike vaidlustega Tööde mahu ja kvaliteedi üle;

4.1.11. tegema Tellija nõudmisel Töös muudatusi, välja arvatud sellised muudatused, mis radikaalselt muudavad Töö iseloomu ja hinda. Tehtav muudatus tuleb teha Töövõtjale arusaadavaks enne Töö alustamist ja leppida kirjalikult kokku muudatuse mõjus Lepingule. Töövõtjal ei ole õigust omal algatusel teha Töös käesolevas punktis nimetatud muudatusi ilma eelneva kirjaliku kokkuleppeta Tellijaga;

4.1.12. kui Töövõtja leiab, et Tellija tehtav muudatus on ebaratsionaalne ja põhjendamatu, peab ta oma seisukohast Tellijale kirjalikult viie (5) tööpäeva jooksul teatama, kuid see ei vabasta Töövõtjat kohustusest jätkata tööd Tellija poolt tehtud muudatuse järgi, vabastab ta aga vastutusest, mida võib kaasa tuua Tellija otsus;

4.1.13. järgima ehitusplatsil tööohutuse, töötervishoiu, tuleohutuse- ja muid vastavaid eeskirju ning vastutama nende täitmise eest. Töövõtja vastutab ehitusplatsil toimuva tegevuse eest;

4.1.14. teostama omal kulul ümbertegemise/parandama mittekvaliteetse Töö Tellijaga kooskõlastatud tähtajaks.

4.2. Töövõtjal on õigus:

4.2.1. teha ettepanekuid, mis on suunatud Töö aluseks olevate lahenduste asendamisele ökonoomsemate tehnoloogiate või materjalidega;

4.2.2. püstitada ehitusplatsil Töö teostamiseks vajalikke abirajatisi;

4.2.3. saada Tellijalt Töö teostamise eest tasu vastavalt Lepingus sätestatud tingimustele ja korrale.

**5. TELLIJA ÕIGUSED JA KOHUSTUSED**

5.1. Tellija kohustub:

5.1.1. Töö üle vaatama, veenduma selle vastavuses Lepingu tingimustele ning peale Poolte esindajate poolt üleandmise-vastuvõtmise akti allkirjastamist, vastu võtma;

5.1.2. Töö Lepingutingimustele mittevastavusest või muust mittenõuetekohasest täitmisest teavitama Töövõtjat koheselt, kuid mitte hiljem kui 7 (seitsme) kalendripäeva jooksul alates puuduse avastamisest. Teavitamine peab toimuma vähemalt kirjalikku taasesitamist võimaldavas vormis;

5.1.3. tasuma nõuetekohaselt teostatud Töö eest Töövõtja esitatud arvete alusel vastavalt Lepingus sätestatule. Arve esitamise õigus tekib Töövõtjale peale seda kui Tellija on nõuetekohaselt teostatud Töö vastu võtnud;

5.1.4. Lepingus määratud tähtaegade jooksul vastama (vajadusel kooskõlastama või motiveeritult keelduma) Töövõtja poolt esitatud projektdokumentatsioonile, teadetele, ettepanekutele, kirjadele jm dokumentidele.

5.2. Tellijal on õigus:

5.2.1. nõuda Töövõtjalt Lepingus sätestatud tähtaegadest, kvaliteedinõuetest ja maksumusest kinni pidamist;

5.2.2. teostada kontrolli ja tehnilist järelevalvet Töö teostamise mahu ja kvaliteedi vastavuse kohta kehtestatud nõuetele ning nõuda mittekvaliteetselt tehtud Töö ümbertegemist või parandamist Töövõtja kulul;

5.2.3. keelduda mittekvaliteetselt tehtud Töö eest tasumisest kas täielikult või osaliselt kuni Töö kvaliteedi nõutavale tasemele viimiseni;

5.2.4. teha ettepanekuid, mis on suunatud projektlahenduste asendamisele ökonoomsemate tehnoloogiate või materjalidega;

5.2.5. teha motiveeritud ettepanekuid Lepingu tingimuste muutmiseks.

**6. TÖÖ TEOSTAMISE JA GARANTII TÄHTAJAD**

6.1. Lepingu täitmise lõpptähtaeg saabub hiljemalt 2,5 kuu (75 kalendripäeva) möödumisel alates Lepingu jõustumisest.

6.2. Ehitustööde garantii pikkus on Töövõtja poolt vähemalt 2 (kaks) aastat arvates Töö lõplikust vastuvõtmisest Tellija poolt.

**7. LEPINGU HIND JA MAKSETINGIMUSED**

7.1. Lepingu hind (edaspidi „Lepingu Hind“) on **....................... eurot** (*........................ eurot ja ..........senti*), millele lisandub käibemaks, kokku koos käibemaksuga ..................eurot (*.............................eurot*).

7.2. Lepingu Hind on lõplik ja ei kuulu muutmisele, v.a. Lepingu punktist 7.4. tulenevatel asjaoludel.

7.3. Tellija ei teosta Töövõtjale ettemaksu.

7.4. Võimalike lisa- ja muudatustööde vajaduse ilmnemise korral lepivad Pooled enne vastavate töödega alustamist kirjalikult kokku.

7.5. Arve tasumine toimub ühes osas 14 (neljateistkümne) kalendripäeva jooksul pärast Töövõtja poolt Telljale arve esitamist.

7.6. Töövõtja esitab arve Tellijale e-arvena Tellija arveoperaatoriks oleva teenuse osutaja kaudu.

**8. POOLTE VASTUTUS**

8.1. Töövõtja vastutab Lepingu rikkumise eest, kui Tööl ei ole Lepingus kokku lepitud kvaliteediomadusi või ei ole järgitud kokkulepitud kvaliteedinõudeid või Lepingu punktist 6.1. tulenevat Tööde teostamise tähtaega. Tellijal on õigus nõuda Töövõtjalt Lepingu p. 5.1.2. asjaolude ilmnemisel Töö parandamist või asendamist uuega, andes Töövõtjale selleks mõistliku tähtaja.

8.2. Töövõtja vastutab Lepingu rikkumise eest ning on kohustatud Tellijale hüvitama Lepingu rikkumisega tekitatud kahju.

8.3. Töövõtjal on õigus nõuda Tellijalt arvete mitteõigeaegse tasumise korral viivist 0,1 (null koma üks) protsenti tähtajaks tasumata summalt (arvestamata käibemaksu) iga viivitatud päeva eest (esitatud arvete alusel). Tasumine loetakse Tellija poolt sooritatuks vastava Tellijapoolse pangaülekande tegemise kuupäevaga.

8.4. Tellijal on õigus nõuda Töövõtjalt iga tema poolt või korraldusel Lepingus sätestatud kohustuste täitmisega viivitamise korral leppetrahvi 0,5 (null koma viis) protsenti Lepingu Hinnast iga tähtaega ületanud päeva eest, kuid kokku mitte rohkem kui 30% Lepingu Hinnast.

8.5. Kumbki Pool ei tohi käesolevast Lepingust tulenevaid õigusi ja/või kohustusi üle anda kolmandale isikule ilma teise Poole eelneva kirjaliku nõusolekuta.

8.6. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks olid asjaolud, mille saabumist Pooled Lepingu sõlmimisel ei näinud ette ega võinud ette näha. Põhjuseid käsitleda kui vääramatut jõudu.

8.7. Käesolevas Lepingus käsitletakse vääramatu jõuna alltoodud põhjuseid:

8.8.1. loodusõnnetusi või massilisi rahutusi Poole asukoha haldusüksuses;

8.8.2. sõda, riigikogu või valitsuse üldakti, mis oluliselt takistab Lepingu täitmist;

8.8.3. kõikvõimalikud kehtiva rahaühiku väärtusega seotud suured muutused, mis avaldavad negatiivset mõju kogu riigi majanduselule.

8.8. Pool, kelle tegevus Lepingujärgsete kohustuste täitmisel on takistunud vääramatu jõu asjaolude tõttu, on kohustatud sellest koheselt kirjalikult teatama teisele Poolele.

8.9. Vääramatu jõu esinemisel võivad Pooled pikendada Lepingu punktist 6.1. tulenevat Tööde teostamise tähtaega ajaperioodi võrra, millal vääramatu jõu esinemine Tööde teostamist reaalselt takistas.

8.10. Kõik vääramatu jõu esinemise tõttu tõusetunud vaidlused lahendatakse läbirääkimiste teel, kokkuleppe mittesaavutamisel võib lepingu lõpetada ühe Poole nõudmisel. Vääramatust jõust tingitud Lepingu lõpetamine ei anna Pooltele leppetrahvi nõude alust.

**9. TEADETE EDASTAMINE, POOLTE ESINDAJAD JA SIDEKANALID**

9.1. Kõik teated ja muu informatsioon tuleb esitada eesti keeles.

9.2. Juhul kui tegemist on informatiivset laadi või kiireloomuliste teadetega, toimub nende edastamine operatiivselt telefoni teel Tellija esindaja ja Töövõtja esindaja vahel.

9.3. Lepingu tingimusi või täitmist sh Lepingu rikkumist puudutav teave edastatakse teise Poole Lepingus märgitud aadressil kas digitaalallkirjastatult e-postiga, tähitud kirjaga või antakse teisele Poolele üle allkirja vastu.

9.4. Tellijat esindavad:

9.4.1. Lepingulistes küsimustes linnapea Triin Varek, tel. +372 502 8191, e-post: triin.varek@rakvere.ee ;

9.4.2. Tehnilistes küsimustes Marianne Klopets, tel. +372 5334 1870, e-post: marianne.klopets@rakvere.ee ;

9.1. Töövõtjat esindab: ..........................................., tel. +372 .......................... e-post: .......................

**10. GARANTII**

10.1. Tellijal on õigus garantii kestel nõuda puudusega Töö tasuta parandamist või asendamist.

10.2. Puudusega Töö tasuta parandamine või asendamine garantii raames peab toimuma 10 (kümne) tööpäeva jooksul, kui Pooled ei lepi kokku teisiti.

10.3. Garantiitöö suhtes hakkab kehtima samade tingimustega ja pikkusega uus garantii, kui algselt oli kokku lepitud.

**11. LEPINGUST TAGANEMINE JA ÜLESÜTLEMINE**

11.1. Pooltel on õigus Leping üles öelda või sellest taganeda, kui teise Poole suhtes esitatakse pankrotiavaldus, kui teise Poole suhtes kuulutatakse välja pankrot, samuti muudel Lepingus ja ettenähtud juhtudel. Lepingu üles öelnud või sellest taganenud Poolel on õigus nõuda teiselt Poolelt Lepingu täitmisega seoses tehtud kulutuste ja kahju hüvitamist.

11.2. Tellijal on õigus Leping üles öelda või sellest taganeda, kui vähendatakse Tellija finantseerimisallikate eelarveid. Sellisel juhul on Töövõtjal õigus saada tasu faktiliselt kantud kulutuste eest, ent ei ole õigust nõuda Lepingu ülesütlemisest/lõpetamisest tingitud kahjude hüvitamist, kogu Lepingu maksumust, Hoonesse paigaldamata Asjade maksumust vms.

11.3. Pooltel on õigus Lepingust taganeda või Leping üles öelda, kui teine Pool viivitab Lepingus sätestatud kohustuste täitmisega rohkem, kui 1 (üks) kuu.

**12. LÕPPSÄTTED**

12.1. Leping jõustub selle allakirjutamise momendist Poolte esindajate poolt ning kehtib kuni Poolte poolt endale Lepinguga võetud kohustuste kohase täitmiseni.

12.2. Lepingut muudetakse ainult kirjaliku kokkuleppe alusel, mis vormistatakse Lepingu lisana.

12.3. Pooltel on õigus Lepingust tulenevaid ja sellega seotud õigusi ja kohustusi kolmandatele isikutele üle anda ainult teise Poole eelneval kirjalikul nõusolekul.

12.4. Pooled kohustuvad rakendama kõiki kohaseid meetmeid, et lahendada kõik Lepingust tulenevad vaidlusküsimused läbirääkimiste teel, mitte kahjustades seejuures teise Poole Lepingust tulenevaid ja seaduslikke õigusi ja huve. Kokkuleppele mittejõudmisel lahendatakse kõik Lepingust tulenevad vaidlusküsimused Eesti Vabariigi õigusaktides sätestatud korras. Esimeses astmes lahendatakse vaidlused Tellija asukohajärgses kohtus.

12.5. Leping on koostatud eesti keeles ja Poolte esindajate poolt digitaalselt allkirjastatud.

**13. POOLTE ANDMED**

**Tellija: Töövõtja:**

Rakvere Linnavalitsus .................

Reg. nr 75025064 Reg. nr ..........................

Aadress: Lai tn 20, Aadress: .........................

44308, Rakvere ........................

Tel. + 372 322 5870 Tel. +372 ..........................

E-post: linnavalitsus@rakvere.ee E-post: .............................

*/digitaalselt allkirjastatud/ /digitaalselt allkirjastatud/*